Source: http://www.dudince-mesto.sk/dudince-samosprava-mesta/rokovaci-poriadok
Timestamp: 2013-05-23 05:14:59+00:00

Document:
Rokovací poriadok | Mesto Dudince
1. Rokovací poriadok mestského zastupiteľstva upravuje pravidlá, podmienky, spôsob prípravy a priebehu rokovania mestského zastupiteľstva, jeho uznášania a prijímania uznesení, všeobecne záväzných nariadení a ďalších rozhodnutí, spôsob kontroly ich plnenia a zabezpečovania úloh mestskej samosprávy.
2. Mestské zastupitel'stvo vo svojej rozhodovacej činnosti vychádza zo zákona SNR č. 369/1990 Zb. o obecnom zriadení v znení zmien a doplnkov z ostatných zákonov právne regulujúcich dôležité vzťahy v samospráve.
3. 0 otázkach, ktoré neupravuje tento rokovací poriadok, ako aj o ďalších zásadách rokovania a svojich vnútorných veciach rozhoduje mestské zastupitel'stvo podl'a zák. SNR č. 369/1990 Zb. o obecnom zriadení, resp. podľa rozhodnutia na zasadnutí mestského zastupiteľstva tak, že dáva o nich hlasovať.
§2 Základné úlohy mestského zastupiteľstva
1. Mestskému zastupiteľstvu patria funkcie spojené s výkonom vyhradenej pôsobnosti a právomoci podl'a zák. SNR č. 369/1990 Zb. o obecnom zriadení, podľa Štatútu mesta Dudince. Mestské zastupitel'stvo prerokúva a rozhoduje aj o ďalších dôležitých otázkach mestského, príp. regionálneho významu, ktoré upravujú osobitné zákony, ak to vyžaduje právny záujem orgánov mestskej samosprávy, alebo občanov mesta Dudince.
2. Mestské zastupiteľstvo si môže vyhradiť rozhodovanie aj o ďalších otázkach, ktoré nepatria do jeho vyhradenej pôsobnosti, bez ohl'adu na rozdelenie pôsobnosti stanovené organizačným poriadkom, resp. inými vnútroorganizačnými normami mesta Dudince.
Časť I. Zasadnutie mestského zastupiteľstva § 3 Prvé zasadnutie mestského zastupitel'stva
1. Prvé zasadnutie mestského zastupiteľstva po voľbách zvolá doterajší primátor v súčinnosti s mestskou radou najneskôr do 3o dní odo dňa vykonania volieb.
2. Prvé zasadnutie otvorí a vedie až do zloženia sľubu doterajší primátor.
3. Následne – po schválení programu informuje poverený člen volebnej komisie zasadnutie mestského zastupitel'stva o výsledkoch volieb poslancov. Potom zložia poslanci mestského zastupitel'stva a primátor do rúk predsedajúceho sl'ub a po jeho zložení odovzdá predsedajúci primátorovi vedenie zasadania.
4. Ustanovený primátor predloží: - návrh na voľbu zástupcu primátora - návrh na zriadenie orgánov mestského zastupitel'stva a na ich obsadenie Poslanci môžu dávať pozmeňovacie a doplňovacie návrhy. Vol'by prebiehajú verejným hlasovaním, pričom zvolení sú tí kandidáti, ktorí získajú najvyšší počet hlasov.
5. Pre prvé zasadnutie sa primerane použijú ustanovenia tohto rokovacieho poriadku.
§ 4 Príprava rokovania mestského zastupiteľstva
1. Prípravu rokovania mestského zastupiterstva organizuje primátor mesta s poslancami a ďalšími orgánmi zriadenými mestským zastupiteľstvom, ako aj so záujmovými združeniami občanov.
2. Prípravu zasadnutia mestského zastupiteľstva začína podl'a plánu najmenej 10 dní pred vymedzeným termínom a určí: miesto, čas a program rokovania spôsob prípravy materiálov a zodpovednosť ich vypracovanie prípadne vyžiadanie stanoviska, alebo odbornej expertízy od príslušného orgánu
3. Materiály určené na rokovanie mestského zastupiteľstva sa vypracúvajú vecne a časovo tak, aby umožnili prijať podľa povahy veci uznesenia mestského zastupiterstva, resp. nariadenia mesta.
4. Spracovateľ materiálu zodpovedá za to, že jeho obsah, vrátane návrhu na uznesenie a znenie nariadenia mesta je v súlade s ústavou, zákonmi a všeobecne záväznými právnymi predpismi.
5. Komisie ako poradné, iniciatívne a kontrolné orgány sa podieľajú na príprave materiálov v súlade s kompetenciami vymedzenými mestským zastupiteľstvom.
6. Materiály, resp. odborné podklady a iné písomností na rokovanie mestského zastupiterstva zabezpečuje mestský úrad a predkladá ich primátorovi na zaujatie stanoviska.
§ 5 Program rokovania mestského zastupitel'stva
1. Program rokovania sa oznamuje aspoň 3 dni pred zasadnutím mestského zastupiteľstva, alebo 24 hodín po jeho zvolaní, ak ide o mimoriadne zasadnutie.
2. Prvým bodom rokovania mestského zastupiteľstva je kontrola uznesení a odpovede na dopyty poslancov z predchádzajúceho rokovania, ak neboli zodpovedané písomne.
3. Návrh ostatných bodov programu a ich poradia predkladá primátor na základe vlastných návrhov, návrhov jednotlivých komisií a jednotlivých poslancov. Tieto návrhy musia byť doručené na mestský úrad najneskôr do 10 dní pred plánovaným zasadnutím mestského zastupiteľstva.
4. V prípade neskoršieho doručenia môžu byť navrhnuté body prejednané na najbližšom ďalšom zasadaní alebo len v rámci diskusie, prípadne môžu byť dodatočne zaradené do programu samostatne pri schvaľovaní programu. Súčasne s návrhom bodu programu musia byt doručené aj prípadné písomné materiály, o ktorých sa bude v prípade jeho zaradenia rokovať.
5. Uznesením mestského zastupiteľstva je možné jeho rokovanie prerušiť. Takéto uznesenie musí obsahovať ustanovenie o tom, kedy a kde bude toto rokovanie pokračovať
6. Po vyčerpaní programu rokovania mestského zastupiteľstva primátor zasadnutie ukončí.
1. Rokovanie mestského zastupiteľstva sa uskutočňuje ako riadne, alebo mimoriadne.
2. Riadne rokovanie mestského zastupiteľstva sa uskutočňuje podľa potreby, najmenej však 1 krát za dva mesiace, spravidla v súlade s plánom práce zastupiteľstva.
3. Mimoriadne rokovanie môže byť zvolané na prerokovanie závažných úloh, alebo ak o to požiada aspoň jedna tretina poslancov primátor zvolá zasadnutie.
4. Zasadnutie mestského zastupiterstva zvoláva primátor.
§ 7 Zasadnutie mestského zastupiteľstva
1. Zasadnutia mestského zastupitel'stva sú zásadne verejné. Okrem poslancov a obyvateľov mesta, ktorí sú členmi komisií a prednostu mestského úradu sa na zasadnutia mestského zastupiteľstva môžu pozvať ďalšie osoby: zástupcovia vlády Slovenskej republiky, poslanci NR SR, zástupcovia okresných, obvodných úradov a ďalších štátnych úradov, ako aj vedúci mestom zriadených organizácií a iných právnických osôb obce. V prípade prerokúvania veci, ktoré majú byť predmetom utajovania v štátnom záujme, sa môže mestské zastupiteľstvo uzniesť na návrh primátora, že zasadnutie, alebo jeho časť je neverejná. 0 návrhu sa rozhoduje bez diskusie.
2. Mestské zastupiteľstvo rokuje vždy v zbore. Rokovanie vedie primátor, v jeho neprítomnosti zástupca primátora resp. poverený poslanec.
3. Primátor otvorí rokovanie v určenú hodinu, najneskôr však v čase, keď je podl'a prezencie prítomná nadpolovičná väčšina všetkých poslancov. Neúčasť na rokovaní mestského zastupiteľstva sa ospravedlňuje vopred primátorovi. Dôvod neúčasti sa vyznačí v prezenčnej listine.
4. V prípade, že sa nezíde dostatočný počet poslancov do pol hodiny po čase určenom na začiatok rokovania mestského zastupiteľstva, alebo ak klesne počet poslancov počas rokovania pod nadpolovičnú väčšinu ( pri schvaľovaní uznesení ), resp. trojpätinovú väčšinu (pri schvaľovaní všeobecne záväzného nariadenia obce), zvolá primátor do 14 dní nové zasadnutie na prerokovanie celého, prípadne zostávajúceho programu.
5. V úvode rokovania primátor oznámi počet prítomných poslancov, predloží na schválenie program rokovania, návrh na vol'bu návrhovej a mandátovej komisie, určí zapisovateľa a overovateľov zápisnice.
6. Primátor vedie rokovanie tak, aby splnilo účel v súlade so schváleným programom.
7. Pokiaľ je k prerokúvanej problematike potrebné predložiť stanovisko a ak mestské zastupiteľstvo zriadilo poradné orgány (komisie) vypočuje vždy ich stanovisko pred prijatím rozhodnutia vo veci, pre ktorú sa poradný orgán zriadil.
8. Správy, návrhy a ostatné veci, ktoré sú zaradené do programu rokovania, uvedie spravidla primátor, alebo iný poverený poslanec, resp. príslušný predseda komisie mestského zastupiteľstva ( ak ide ojej správy, alebo návrhy ), alebo príslušný zodpovedný vedúci pracovník organizácie, hlavný kontrolór, atd'.
9. Do diskusie sa hlásia poslanci a ostatní účastníci zasadnutia písomne, alebo zdvihnutím ruky, primátor udeľuje slovo najprv poslancom v poradí v akom sa do diskusie prihlásili a po nich ostatným účastníkom rokovania. O tom, komu slovo neudelí rozhodujú poslanci hlasovaním. Ak na rokovaní požiada o slovo poslanec NR SR, zástupca vlády, alebo predstaviteľ štátnej správy, predsedajúci mu slovo udelí.
10. Účastníci sa môžu hlásiť o slovo už pred začatím, alebo počas rokovania do doby, kým poslanci nerozhodli o ukončení diskusie. Prihlásený do diskusie nemôže hovoriť v tej istej veci dvakrát a musí dodržať limit vystúpenia ak je stanovený.
11. Účastníci nesmú rušiť primátora, ani iného rečníka pri jeho prejave, ak mu bolo udelené slovo. V prípade, že nehovorí k veci môže mu predsedajúci odňať slovo s tým, že na jeho požiadanie dá o tomto rozhodnutí hlasovať poslancom.
12. Ak bol výkon uznesenia mestského zastupitel'stva primátorom pozastavený, môže mestské zastupiteľstvo toto uznesenie trojpätinovou väčšinou hlasov všetkých poslancov potvrdiť. Ak to nepotvrdí do dvoch mesiacov od jeho schválenia, uznesenie stráca platnosť. Výkon potvrdeného uznesenia primátor nemôže pozastaviť.
13. Každý poslanec mestského zastupitel'stva má právo prerušiť diskutujúceho faktickou poznámkou. Faktická poznámka musí vždy korešpondovať s témou diskusného príspevku. Faktická poznámka nesmie presiahnuť dĺžku dvoch viet, resp.30 sekúnd. V prípade, že faktická poznámka presiahne zhora uvedený limit, predsedajúci odoberie hovoriacemu slovo. Počet faktických poznámok je neobmedzený.
14. Diskusia sa spravidla končí vtedy, keď vystúpili všetci prihlásení. Návrh na ukončenie diskusie môže podať každý poslanec mestského zastupiteľstva, o tomto návrhu sa hlasuje bez diskusie a mimo poradia.
15. Na slávnostnom zasadnutí mestského zastupiteľstva a pri štátoprávnych aktoch (napr. uzavretie manželstva, na slávnostných zhromaždeniach pri príležitosti rokovaní s významnými osobnosťami, ktoré navštívia mesto a pod.) primátor môže používať insígnie. Pri týchto príležitostiach môže v zastúpení primátora používať insígnie poslanec poverený primátorom.
Časť II. Všeobecne záväzné nariadenia mesta a uznesenia mestského zastupitel'stva § 8 Príprava uznesení mestského zastupitel'stva a nariadení mesta
2. Konečný návrh na uznesenie predkladá mestskému zastupiteľstvu návrhová komisia a je upravený podl'a priebehu rokovania.
3. Uznesenia mestského zastupiteľstva sa formulujú stručne s menovitým určením nositeľov úloh z nich vyplývajúcich a s termínmi pre ich splnenie.
4. Uznesením mestského zastupiteľstva sa ukladajú spravidla komisiám, poslancom mestského zastupiteľstva, hlavnému kontrolórovi, zamestnancom mestského úradu.
5. Pri príprave všeobecne záväzného nariadenia mesta sa postupuje obdobným spôsobom ako pri príprave návrhov uznesení s tým, že mestské zastupiteľstvo resp. primátor a komisie môžu v jednotlivých prípadoch stanoviť odlišný účelný postup.
§ 9 Postup prijímania uznesení mestského zastupiteľstva a nariadení mesta
1. Návrhy na uznesenie mestského zastupiteľstva predkladá návrhová komisia.
2. Pokiaľ povaha uznesenia, alebo iné skutočnosti vyžadujú, aby mestské zastupiteľstvo osobitne hlasovalo o jednotlivých bodoch navrhovaného uznesenia, poradie určí primátor, resp. predsedajúci.
3. V prípade, že predložený návrh uznesenia je v dvoch variantoch alebo viacerých alternatívach, hlasuje mestské zastupiteľstvo najprv o návrhu odporúčanom návrhovou komisiou. Schválením jedného variantu, alebo alternatívy sa ostatné považujú za neprijaté.
4. Keď mestské zastupiteľstvo neprijme navrhované uznesenie, alebo žiadne z navrhovaných alternatív, primátor resp. predsedajúci navrhne ďalší postup, ktorý predloží mestskému zastupiteľstvu na schválenie.
5. Hlasuje sa verejne — spravidla zdvihnutím ruky. Uznesenie je prijaté, ak zaň hlasuje nadpolovičná väčšina prítomných poslancov. Na prijatie všeobecne záväzného nariadenia mesta je potrebný súhlas trojpätinovej väčšiny prítomných poslancov. Mestské zastupiteľstvo môže rozhodnút, že o určitej záležitosti sa bude rozhodovať tajným hlasovaním.
6. V ostatných prípadoch postačuje nadpolovičná väčšina prítomných poslancov.
7. Uznesenia mestského zastupiteľstva podpisuje primátor a určení overovatelia.
8. Uznesenie mestského zastupiteľstva sa zverejní spôsobom v mieste obvyklým (na úradnej tabuli, v tlači, rozhlase, a pod.).
§ 10 Všeobecne záväzné nariadenia mesta
1. Na plnenie úloh samosprávy mesta alebo ak to ustanovil zákon, vydáva mesto všeobecne záväzné nariadenia. Nariadenia mesta nemôže odporovať Ústave SR, zákonom a Štatútu mesta Dudince.
2. K predloženému návrhu nariadenia môžu poslanci predkladať pozmeňovacie návrhy. Pozmeňovacie návrhy musia byť formulované presne, jasne a zrozumiteľne.
3. Hlasuje sa spravidla verejne, zdvihnutím ruky, pričom najprv sa hlasuje o pozmeňovacích návrhoch.
4. Nariadenie mesta je schválené, ak zaň hlasuje trojpätinová väčšina prítomných poslancov mestského zastupiteľstva.
5. Na prípravu nariadení sa primerane použijú ustanovenia tohto rokovacieho poriadku.
§ 11 Kontrola plnenia uznesení mestského zastupiteľstva a nariadení mesta
1. Orgány MsZ rozpracúvajú, zabezpečujú a kontrolujú plnenie úloh vyplývajúcich z uznesení mestského zastupiteľstva v úzkej súčinnosti s primátorom.
3. Primátor predkladá na každé zasadnutie MsZ správu o plnení prijatých uznesení MsZ.
Časť III. Dopyty poslancov § 12
1. Poslanci majú právo na zasadaní mestského zastupiteľstva klásť otázky primátorovi, prednostovi mestského úradu, hlavnému kontrolórovi, pracovníkom Ms Ú a vedúcim organizácií zriadených mestom vo veciach výkonu ich práce.
2. V prípade, že obsah vznesenej interpelácie vyžaduje, aby záležitosť bola prešetrená, alebo je nutné vykonat opatrenia, alebo ak vysvetlenie nie je postačujúce, musí sa poslancovi odpoveď poskytnúť do 30 dní po rokovaní mestského zastupiteľstva.
Časť IV. Organizačno – technické zabezpečenie rokovaní mestského zastupiteľstva § 13 Organizačno- technické zabezpečenie rokovaní mestského zastupiteľstva
1. 0 rokovaní mestského zastupiteľstva sa spíše zápisnica, ktorá obsahuje záznam o tom, kto viedol rokovanie, počet prítomných poslancov, schválený obsah programu rokovania a prijaté uznesenia. Zápisnicu z rokovania podpisuje primátor, určení overovatelia, prednosta mestského úradu a zapisovateľ. Zápisnica sa musí vyhotoviť do 7 dní od konania mestského zastupiteľstva.
2. Všetky materiály z rokovaní mestského zastupiteľstva sa archivujú. Poslanci a ďalej osoby určené primátorom, majú k týmto materiálom prístup podl'a zásad stanovených mestským zastupiteľstvom.
3. Mestský úrad organizačno-technicky zabezpečuje rokovanie mestského zastupiteľstva, ako aj archivovanie kompletných materiálov z nich.
4. Mestský úrad vedie evidenciu uznesení mestského zastupiteľstva a dokumentuje ich zmeny, doplnky alebo zrušenie
Časť V. Spoločné a záverečné ustanovenia § 14
1. Rokovací poriadok, zmeny a doplnky tohto rokovacieho poriadku schvaľuje mestské zastupiteľstvo 3/5 väčšinou všetkých poslancov mestského zastupiteľstva.
2. Poslanci mestského zastupiteľstva sú povinní riadiť sa týmto rokovacím poriadkom a dôsledne dodržiavať jeho ustanovenia.
3. Na tomto Rokovacom poriadku sa uznieslo mestské zastupiteľstvo v Dudinciach dňa 30.1.2004.
4. Rokovací poriadok nadobúda účinnosť dňom 19.2.2004
5. Dňom účinnosti tohto poriadku sa ruší Rokovací poriadok zo dňa: 30.1.1995.

References: §2
 § 3

§ 4

§ 5

§ 7
 § 8

§ 9

§ 10

§ 11
 § 12
 § 13
 § 14